หุ้นไทยลดตามหุ้นโลก
นักลงทุนทั่วโลกหวั่นเลือกตั้งอิตาลี ฉุดดัชนีไทยปิดภาคเช้าลบ 9.75 จุด ซื้อขายกว่า 3 หมื่นล้าน
26 ก.พ. 2556

นักลงทุนทั่วโลกหวั่นเลือกตั้งอิตาลี ฉุดดัชนีไทยปิดภาคเช้าลบ 9.75 จุด ซื้อขายกว่า 3 หมื่นล้าน
ดัชนีหุ้นไทยเช้าวันที่ 26 ก.พ.ปิดลดลง 9.75 จุด หรือลดลง 0.63% มาปิดที่ 1,530.38จุด ด้วยมูลค่าการซื้อขาย 31,050.10 ล้านบาท ดัชนีเคลื่อนไหวในแดนลบตลอดเช้าระหว่าง 1,525.10-1,539.81 จุด
ดัชนีหุ้นไทยที่ลดลงนี้เป็นไปตามดัชนีหุ้นโลกเมื่อคืน (25 ก.พ.) โดยเฉพาะตลาดหุ้นอเมริกาที่ปิดตลาดช้ากว่าตลาดหุ้นยุโรป ร่วงหนัก (DJIA -216 จุด) วิตกผลเลือกตั้งอิตาลี (อย่างไม่เป็นทางการ) ที่ไม่ได้คะแนนขาดลอย (นายแบร์ลุสโคนี ซึ่งมีนโยบายเน้นการใช้จ่ายเพื่อกระตุ้นการเติบโตเศรษฐกิจ และไม่ยอมรับแผนปฏิรูปต่างๆ ชนะสภาบน ขณะที่นายแบร์ซานี ซึ่งมีนโยบายรัดเข็มขัดและเน้นการปฏิรูปชนะสภาล่าง ทำให้การจัดตั้งรัฐบาลลำบาก เพราะการจัดตั้งรัฐบาลจำเป็นต้องให้สภาบนเห็นชอบ ซึ่งหากไม่สามารถจัดตั้งรัฐบาลได้ จำเป็นต้องมีการจัดเลือกตั้งใหม่  
นักวิเคราะห์บริษัทหลักทรัพย์(บล.)ทิสโก้มอง ดัชนี แกว่งลง มีแนวรับ 1525+/- จุดส่วนแนวต้านอยู่ที่ 1545-47  จุดหุ้น  อาการหุ้นไทยเริ่มดูไม่ค่อยดี ต้องใช้ความระมัดระวังมากขึ้นด้วยการทยอยถือเงินสดเพิ่ม เด้งเป็นจังหวะขายลดพอร์ต หุ้นที่มีสัญญาณเชิงบวกระยะสั้น คือ บริษัทกรุงเทพดุสิตเวชการ( BGH) บริษัทเจมาร์ท(JMART) บริษ้ทเจเอ็มทีเน็ทเวอร์คเซอร์วิสเซส(JMT) บริษัทไทย-เยอรมัน โปรดักส์(TGPRO ) หุ้นปันผลสูงยังน่าเก็บช่วงราคาหุ้นอ่อนตัว อาทิ บริษัทควอลิตี้เฮ้าส์(QH )(คาดปันผล 13 สต.) บริษัทศุภาลัย SPALI (75 สต.) บริษัทไทคอนอินดัสเทรียลคอนเน็ตชันTICON) (1 บ.), บริษัทน้ำมันพืชไทย( TVO) (1.1 บ.)